חאבייר מיליי

חַאבְיֵ֫יר חֵרָ֫רְדוֹ מִילֵ֫יי (בספרדית: Javier Gerardo Milei; נולד ב-22 באוקטובר 1970) הוא פוליטיקאי, כלכלן וסופר ארגנטינאי, המכהן כנשיא ארגנטינה מטעם המפלגה הליברטריאנית. התפרסם בעקבות הופעותיו התדירות בתקשורת שבהן ביקר בתקיפות את הפרוניזם ואת ממשלותיהם של כריסטינה פרננדס דה קירשנר ואלברטו פרננדס והאשים אותם כאחראים למשבר הכלכלי הפוקד את ארגנטינה מאז 2018. מיליי הוא ראש המדינה הראשון בעולם המזוהה עם התנועה הליברטריאנית. חאבייר מיליי נולד ב-22 באוקטובר 1970 בבואנוס איירס למשפחה ממוצא איטלקי. אימו הייתה עקרת בית ואביו נהג אוטובוס. מיליי מעיד כי החליט ללמוד כלכלה בגיל 11, בעקבות ההיפר-אינפלציה שגרמה מדיניותו של שר הכלכלה, חוסה אלפרדו מרטינס דה אוס (אנ'). בשלהי שנות ה-80 שימש כשוער בקבוצות הנוער של צ'קריטה ג'וניורס. מיליי מחזיק בתואר ראשון בכלכלה מאוניברסיטת בלגרנו (אנ') וכן בשני תארים שניים בכלכלה מאוניברסיטת טורקואטו די טלה (אנ'). עבד ככלכלן במספר חברות פרטיות, בהן HSBC. שימש מרצה למקרו-כלכלה, כלכלת צמיחה, מיקרו-כלכלה ומתמטיקה של הכלכלה במספר אוניברסיטאות בארגנטינה ומחוצה לה. בנוסף, שידר תוכנית רדיו בשם Demoliendo mitos ("ריסוק מיתוסים"). בבחירות בנובמבר 2021 נבחר לחבר בית הנבחרים של ארגנטינה מטעם מחוז בחירה בבואנוס איירס. מיליי הוביל במספר הקולות שקיבל בבחירות המקדימות שנערכו ב-13 באוגוסט 2023. בעקבות זאת, ביצע הבנק המרכזי של ארגנטינה, שמיליי קרא לסגירתו, פיחות של 18% במטבע הפסו הארגנטינאי, וכן העלאה חדה של הריבית ב-21 נקודות ל-118%. בבחירות הכלליות שהתקיימו בנובמבר נבחר מיליי לנשיא ארגנטינה ברוב של 56% מהקולות, והוא נכנס לתפקידו ב-10 בדצמבר. ב-2 בדצמבר 2023 הכריז על מינויו של רודולפו בארה לתפקיד היועץ המשפטי של ארגנטינה (Procuración del Tesoro de la Nación). המינוי עורר ביקורת ציבורית בשל עבר נאו-נאצי של בארה. באמצע דצמבר, ארגנטינה ביצעה פיחות של הפסו ב-54%, שינתה את הקיבוע הזוחל שלו, והודיעה על קיצוצים מסיביים בהוצאותיה, על מנת לצמצם את הגירעון הראשוני בתקציב. אלה היו הצעדים הראשונים בתוכנית ה"טיפול בהלם" לכלכלה שאותה יזם. כמו כן, מיליי פרסם צו לליברליזציה של הכלכלה בארגנטינה שכולל ביצוע תיקונים או ביטולים של 300 חוקים פיננסיים וכלכליים שהיו תקפים בארצו, בהם הפרטת החברות הממשלתיות, ביטול חוק השכירות, וביטול 380,000 תקנות רגולציה בתחומי התיירות, אינטרנט לווייני, בתי מרקחת, נפט, חקלאות וסחר בין-לאומי. הצו טעון אישור של בית הנבחרים בארגנטינה. בנוסף לכך, הוא פיטר כ-5,800 עובדי ממשלה, העביר חוק שאיפשר תשלומים של חוזים מסוימים בביטקוין, והעביר חוק המאפשר חינוך ביתי. מלבד זאת, הוא מנע את כניסתה של ארגנטינה לארגון ה־BRICS. לאחר כשלושה חודשים בתפקיד, בעקבות הרפורמות הכלכליות שקידם כמו סגירת משרדי ממשלה מיותרים, פיטור עובדי מדינה לא נחוצים, הפחתת שער הפסו לשער שנסחר בפועל, ובלימת תקציבים מיותרים – שיעור האינפלציה במדינה ירד באופן דרסטי מ־25% בחודש דצמבר ל־13% בחודש פברואר. בשנת 2024 נכלל ברשימת טיים 100. מיליי ידוע בהתנהגותו האקסצנטרית. הוא מוכר בארגנטינה בכינוי "אל פלוקה" ("הפאה") עקב תסרוקתו הלא-שגרתית. הוא אינו נשוי, והבטיח למנות את אחותו, קרינה, לגברת הראשונה כשייכנס לתפקידו.[דרושה הבהרה] למיליי היה כלב מסטיף אנגלי בשם "קונאן", שמת ב־2017 ממחלה. לאחר מותו לקח מיליי את גופתו למעבדה בארצות הברית, ושם יצרו שישה שכפולים של קונאן בהליך שעלה למיליי כחמישים אלף דולר. מיליי קורא לכלביו "הילדים מרובעי הרגליים שלי", ונתן להם את השמות מילטון (על שם מילטון פרידמן), מארי (על שם מארי רות'בארד), רוברט, לוקאס (שניהם על שם רוברט לוקאס), אנחליטו ו"קונאן ג'וניור". מיליי טוען שהוא מתקשר עם הכלבים שלו באמצעות מדיום ושהם נותנים לו עצות פוליטיות. כשמראיין מ"אל פאיס" ביקש הסבר בנושא, מיליי השיב: "מה שאני עושה בחיי הפרטיים זה ענייני שלי בלבד. אם קונאן נותן לי עצות פוליטיות, זה אומר שיש לי את היועץ הטוב ביותר בכדור הארץ". מיליי הוא קתולי, אך הוא נוהג למתוח ביקורת על האפיפיור פרנציסקוס, שאותו הוא כינה בהזדמנויות שונות "ישועי קומוניסט", "חתיכת חרא" ו"התגלמות הרשע על כדור הארץ". מיליי מתעניין ביהדות מאוד, ואף שקל להתגייר, אבל נמנע מההחלטה עקב הקושי ששמירת שבת תציב כנשיא מדינה; לאחר מכן, מיליי החל בתהליך גיור.[דרוש מקור] הוא בקשר עם הרב אקסל ואחניש בענייני יהדות, ומכנה אותו "המנהיג הרוחני שלי". הוא נוהג ללמוד תורה ואף ביקר בקבר הרבי מלובביץ'. מיליי סיפר בעבר שהוא חווה התגלות שבה אלוהים (שמיליי מכנה אותו "מספר 1") נתן לו את המשימה להיכנס לפוליטיקה ולא לעצור עד שימונה לנשיא ארגנטינה. מיליי הוא חובב קוספליי ויש לו דמות של גיבור-על בשם "הגנרל אנקפ". מיליי מגדיר עצמו כמינארכיסט וכאנרכו-קפיטליסט ונוטה לצדד באסכולה האוסטרית ובלסה פר. הוא קרא לסגירת הבנק המרכזי של ארגנטינה, תוך דולריזציה של כלכלת ארגנטינה וביטול מוחלט של הפסו הארגנטינאי. לאחר בחירתו לנשיא, חזר בו מהעמדה ביחס למטבע. מיליי תומך בהפרטה של "כמה שיותר" משרדים בממשלת ארגנטינה, כמו החינוך, הרווחה, הבריאות והסביבה ובשוק חופשי. בשנת 2024 הוזמן מיליי כנשיא ארגנטינה לכנס של הפורום הכלכלי העולמי בדאבוס. רוב הנאום שלו בכנס הוקדש להדגשת מעלותיו של הקפיטליזם, בראייתו של מיליי. הוא ביקר ותקף חלק מהנוכחים בכנס בנאומו שם, מבלי לנקוב בשמות, תוך האשמתם בקידום אג'נדות סוציאליסטיות, וקרא להאדרת קפיטליזם של כלכלה חופשית. בפרט הדגיש: "המדינה איננה הפתרון. המדינה היא הבעיה עצמה". מיליי מתנגד לזכות להפלה מלאכותית, בטענה שהפלה מלאכותית נוגדת את עקרון האי-תוקפנות. הוא מתנגד להפלות גם במקרים של אונס וגילוי עריות, והביע תמיכה בהן רק במקרים בהם חיי האם בסכנה. עמדה זאת, בנוסף לביקורתו על כינויי גוף מגדריים, הובילה לכך שמספר כלי תקשורת מתארים אותו כשמרן. הוא מתנגד להוראת חינוך מיני בבתי ספר, בטענה שזה מנגנון שמעוות את החשיבה, וגורם ל"שטיפת מוח". מיליי דיבר בעבר בעד לגליזציה של סחר באיברים, בטענה שזו תקצר את התורים להשתלת איברים ותעודד תרומת איברים. בראיון ב-2022 מיליי נשאל לגבי עמדתו על סחר בילדים וענה "זה תלוי". מאוחר יותר הביע חרטה על התשובה והצהיר: "כמובן שאיני תומך בסחר בילדים". מיליי מבקש להתקרב לארצות הברית ולהתרחק מקשרים עם מדינות סוציאליסטיות וקומוניסטיות. הוא הביע תמיכה בנשיא ארצות הברית דונלד טראמפ ובנשיא ברזיל ז'איר בולסונארו עקב עמדותיהם האנטי-קומוניסטיות. מיליי לא מאמין בתאוריות שינוי אקלים וטוען כי ההתחממות העולמית היא "שקר סוציאליסטי". הוא הבטיח שלא לציית לתוכנית היעדים לפיתוח בר קיימא עד 2030 של האומות המאוחדות ולפרוש מהסכם פריז בטענה שלא יסכים לקבל כפייה "מבחוץ". מיליי תומך מובהק של ישראל. במהלך קמפיין הבחירות הבטיח להעביר את שגרירות ארגנטינה בישראל לירושלים, והצהיר כי ארגנטינה בראשותו תהיה "בת ברית קרובה" של ישראל, וכי יציב את ארצות הברית ואת ישראל בראש סדר העדיפויות המדיני שלו. בקמפיין הבחירות שלו נראה מניף את דגל ישראל במהלך הפגנה נגד ארגון הטרור חמאס. לאחר בחירתו ב-20 בנובמבר 2023 הודיע שיגיע לבקר בישראל. מיליי הגיע לביקור בישראל ב-6 בפברואר 2024 וביקר בין היתר בכותל המערבי והודיע על העברת השגרירות לירושלים, אך נתקל בקשיים עקב לחצים פוליטיים ממפלגות בארצו. נסיעה הראשונה שלו כנשיא הייתה לישראל, יחד עם הרב אקסל ואחניש, והם נסעו ישירות משדה התעופה לכותל המערבי. פורסמו סרטונים שלו כשהוא רוקד עם יהודים בישראל ושר "עם ישראל חי". מיליי גם מינה את ואחניש לשגריר ארגנטינה בישראל, מינוי שאושר באפריל 2024. ביולי 2024 השתתף באירוע של חסידות חב"ד בארגנטינה, לציון 30 שנה למותו של הרבי מלובביץ'. הפרוטוקול של המשטר החדש נגד הפגנות מתכנן לעשות שימוש בארבעת כוחות הביטחון: המשטרה הפדרלית, ז'נדרמריה, המחוז הימי ומשטרת הביטחון של שדות התעופה – לצורך פיזור הפגנות הרחוב החוסמות רחובות ונתיבים. תחת העיקרון "נפעל עד שהמרחב ישתחרר לחלוטין". אתר האינטרנט הרשמי של חאבייר מיליי (בספרדית) חאבייר מיליי, ברשת החברתית פייסבוק חאבייר מיליי, ברשת החברתית אקס (טוויטר) חאבייר מיליי, ברשת החברתית אינסטגרם חאבייר מיליי, ברשת החברתית טיקטוק חאבייר מיליי, סרטונים בערוץ היוטיוב חאבייר מיליי, במסד הנתונים הקולנועיים IMDb (באנגלית) סבסטיאן קלור, ‏אולי כדאי שתבכי, ארגנטינה: משמעות הניצחון חסר התקדים של מיליי בבחירות, באתר מעריב אונליין, 21 בנובמבר 2023 אנדרו סטטפורד, האם מיליי יכול להציל את כלכלת ארגנטינה?, תרגום של נשיונל רביו באתר מידה, 17 בדצמבר 2023 אלעד שמחיוף, ‏אחד ביום: הנשיא שיציל את ארגנטינה?, באתר ‏מאקו‏, 2 בינואר 2024 רענן ריין ופבלו מנדס שיף, לומד תורה, שוקל להתגייר ומשבח את נתניהו. ועדיין, לא בטוח אם מיליי טוב ליהודי ארגנטינה, באתר הארץ, 2 בינואר 2024 עידן ארץ, אלון פרל, ‏הכירו את הנשיא שפיטר 5,000 איש והכריז על 300 חוקים חדשים, תוך שבוע, באתר גלובס, 18 בינואר 2024 איתמר אייכנר, "טראמפ של ארגנטינה" ינחת מחר בארץ: זה הנשיא אוהד ישראל, שיגיע קודם כל לכותל, באתר ynet, 5 בפברואר 2024 אדריאן פילוט, נשיא ארגנטינה עושה לכלכלה טיפול בהלם, בינתיים היא גם מתכווצת, באתר כלכליסט, 6 באוקטובר 2024 Juan Manuel Compte, Milei, entre la solidez técnica y la aspereza de un exarquero de Chacarita, El Cronista, ‏26 בפברואר 2018 (בספרדית) Fernanda Iglesias, Javier Milei: "No soy un personaje, yo soy así", La Nacion, ‏30 באוגוסט 2018 (בספרדית) AQUICHACARITA, CURIOSIDADES:UN GRAN ECONOMISTA FUE ARQUERO DE CHACA EN LA DECADA DEL 80:JAVIER MILEI, aqui chacarita, ‏15 בינואר 2017 (בספרדית) El candidato ultraliberal Javier Milei gana las primarias en Argentina, La Voz de Galicia, ‏14 באוגוסט 2023 (בספרדית) לאחר ניצחון מועמד הימין הקיצוני: ארגנטינה ביצעה פיחות חד בפסו והקפיצה הריבית ב-21%, באתר כלכליסט, 14 באוגוסט 2023 בן יניב, הליברטריאן הראשון: חאבייר מיליי זכה בבחירות לנשיאות בארגנטינה, באתר כאן – תאגיד השידור הישראלי, 20 בנובמבר 2023 Iglesia, Facundo (1 בדצמבר 2023). "Outrage after Milei appoints former neo-Nazi youth member". Buenos Aires Herald. נבדק ב-2 בדצמבר 2023. {{cite news}}: (עזרה) "Milei appoints former minister with pro-Nazi past as head of state lawyers". El País English. 2 בדצמבר 2023. נבדק ב-2 בדצמבר 2023. {{cite news}}: (עזרה) "Milei nombra a un exministro con pasado filonazi como jefe de los abogados del Estado". El País Argentina (בספרדית). 2 בדצמבר 2023. נבדק ב-2 בדצמבר 2023. {{cite news}}: (עזרה) נתנאל אריאל, ‏"מצב חירום כלכלי" בארגנטינה. אלה הצעדים של הנשיא החדש, באתר גלובס, 13 בדצמבר 2023 הלם בארגנטינה: הנשיא החדש מיליי פיחת את המטבע ב-54%, באתר TheMarker‏, 13 בדצמבר 2023 חדשות חוץ, הנשיא מיליי מבטל את ההחלטה: ארגנטינה לא תצטרף לגוש ה-BRICS, באתר כלכליסט, 30 בדצמבר 2023 Jorge Otaola and Miguel Lo Bianco, Argentina inflation, world's highest, slows down in boost for Milei, ‏12 במרץ 2024 עידן ארץ, ‏מתחילת כהונת חאבייר מיליי: האינפלציה בארגנטינה מאטה, באתר גלובס, 14 במרץ 2024 ורה ברגנגרואן, Javier Milei: The 100 Most Influential People of 2024, TIME, ‏2024-04-17 (באנגלית) מדריך מין טנטרי, ליברטריאן ולוחם תרבות: הנשיא הבא של ארגנטינה, באתר הארץ, 20 בנובמבר 2023 Milei presentó a su "hijo" Conan y a sus "nietos" de cuatro patas en Infama Recargado, web.archive.org, ‏28 במרץ 2019 Milei y su perro muerto: quién es la fuente secreta de "El Loco", el libro sobre él | Noticias, noticias.perfil.com (בספרדית) Federico Rivas Molina, Javier Milei, the unclassifiable Argentine politician, אל פאיס, ‏30 במרץ 2023 (באנגלית) ישראל גראדווהל, ‏מועמד הימין לנשיאות ארגנטינה חשף: אני "שוקל להתגייר", באתר כיכר השבת, 17 באוגוסט 2023 Por René Salomé, Los secretos mejor guardados de Milei, el candidato que sorprendió a todos en las PASO, infobae, ‏14 באוגוסט 2023 (בספרדית) Populist Javier Milei is rallying for the Argentine presidency with chainsaws and Comic-Con costumes, AP, ‏15 בנובמבר 2023 (באנגלית) Daiana Gómez Brauvano, “Se debería copiar el modelo usado por Alberdi”, dijo Milei, El Territorio, ‏27 באוקטובר 2018 (בספרדית) עם זאת ספג ביקורת לאחר שביצע שימוש מתודולוגי במתמטיקה, בניגוד לתפיסת האסכולה האוסטרית. קרה הרבה לאחרונה באמריקה הלטינית, בעמוד הפייסבוק של Idan De Eretz מיליי מתקפל מביטול המטבע וסגירת הבנק המרכזי: מחזר אחר יועצים ושרים מתונים, באתר TheMarker‏, 26 בנובמבר 2023 מערכת נשיונל רוויו, הלקח מהנפילה הכלכלית של ארגנטינה הוא שיעור לכולנו, באתר מידה, ‏26 בינואר 2024 אוריאל לוי, ‏"יותר קיצוני מטראמפ ובולסונארו": מועמד חדש בבחירות לנשיאות ארגנטינה מעורר חרדה במדינה, באתר דבר העובדים בארץ ישראל, 20 באוגוסט 2023 דניאל פוליטי ודייויד בילר, Argentina’s president-elect wants public companies in private hands, with media first to go, AP, ‏20 בנובמבר 2023 World Economic Forum (2024-01-17), Special address by Javier Milei, President of Argentina | Davos 2024 | World Economic Forum, נבדק ב-2024-10-08 Sam Meredith, ‘The Western world is in danger’: Argentina’s Milei, a self-described ‘anarcho-capitalist,’ urges Davos elite to reject socialism, CNBC, ‏2024-01-17 (באנגלית) Anna Cooban, Argentina’s Milei tells Davos ‘heroes’ how it should be done | CNN Business, CNN, ‏2024-01-17 (באנגלית) Valuetainment (2024-01-29), “El Loco” - Javier Milei SHOCKS the World Economic Forum Defending Capitalism, נבדק ב-2024-10-08 האיש שתומך במכירת ילדים ואיברים מתקרב למשרד הנשיא בארגנטינה, באתר הארץ, 18 במאי 2023 Who is Javier Milei, Argentina's new 'shock therapy' libertarian President?, Hindustan Times, ‏2023-11-20 (באנגלית) Javier Milei quiere anular la Educación Sexual Integral: "Deforma la cabeza a la gente", Perfil, ‏ינואר 2024 "טראמפ של ארגנטינה", שתומך בסחר באיברים, הדהים ומוביל במרוץ לנשיאות, באתר ynet, 14 באוגוסט 2023 E&E News: New Argentine president calls climate change 'a socialist lie', subscriber.politicopro.com (באנגלית) Colombo, Sylvia (2023-12-09). "'From horrible to merely bad': will Javier Milei take his chainsaw to the environment in Argentina?". The Guardian (באנגלית בריטית). ISSN 0261-3077. נבדק ב-2023-12-24. הודיה כריש חזוני, ‏נשיא ארגנטינה בניר עוז: חמאס הוא הנאציזם של המאה ה-21, בעיתון מקור ראשון, 8 בפברואר 2024 נטע בר, שקל להתגייר והבטיח להעביר את השגרירות לירושלים: ארגנטינה בחרה בחאבייר מיליי לנשיאות, באתר ישראל היום, 20 בנובמבר 2023 דוד ברון, נשיא ארגנטינה הנבחר: אבקר בישראל עוד לפני ההשבעה, באתר ישראל היום, 20 בנובמבר 2023 איתמר אייכנר, "טראמפ של ארגנטינה" ינחת מחר בארץ: זה הנשיא אוהד ישראל, שיגיע קודם כל לכותל, באתר ynet, 5 בפברואר 2024 ישראל גראדווהל, הרב החרדי של חאבייר מיליי הוא השגריר הבא של ארגנטינה בישראל, באתר בחדרי חרדים, ‏13 בדצמבר 2023 שלומי דיאז, השגריר הארגנטיני החדש בישראל: רבו האישי של הנשיא הנבחר, באתר הידברות, ‏13 בדצמבר 2023 איתמר אייכנר, הגיע בחשאי: נשיא ארגנטינה השתתף באירוע גדול של חב"ד, באתר ynet, 3 ביולי 2024 José Pablo Criales, Milei lanza un plan para reprimir las protestas: “Si se toman las calles, habrá consecuencias”, El Pais, ‏14 דצמבר 2023